Arrogant, harteloos en wreed': Appèlhof gee Santam bloedneus | Maroela Media
Arrogant, harteloos en wreed': Appèlhof gee Santam bloedneus
Argieffoto ter illustrasie van Santam. (Foto: Santam/Facebook)
Santam het nou geen ander keuse as om te hoes nie.
Die appèlhof het Donderdag bevind dat dié versekeraar eise vir sakeonderbreking te midde van die Covid-19-pandemie vir 'n onderbrekingstydperk van 18 maande moet betaal.
Dít nadat die versekeraar aanvanklik die betaling van Covid-19-eise van die maatskappye Ma-Afrika Hotels en die Stellenbosch Kitchen tot slegs drie maande wou beperk en die hooggeregshof 'n stokkie daarvoor gesteek het.
Die appèlhof volstaan egter by die hooggeregshof in Kaapstad se vroeëre beslissing dat Santam vir Ma-Afrika Hotels en Stellenbosch Kitchen vir die volle 18 maande-tydperk van die kontrak moet betaal en het die versekeraar se aansoek met koste van die hand gewys.
Santam het intussen aangedui dat hy die uitspraak aanvaar en die betrokke eise sal afhandel.
Die versekeraar sê voorts hy maak goeie vordering met die afhandeling van sy ander eise en dat sakeonderbrekingseise van meer as R2,1 miljard reeds gefinaliseer is.
Intussen word die versekeraar as "arrogant, harteloos en wreed" bestempel terwyl die appèlhof se uitspraak wyd verwelkom word.
"Geregtigheid het eindelik geskied," meen die Gasvryheidsvereniging van Suid-Afrika (Fedhasa).
Rosemary Anderson, voorsitter van Fedhasa, sê die vereniging is hartseer is oor die aantal maatskappye wat gedwing is om hulle deure te sluit omdat versekeraars nie hul eise vir sakeonderbreking uitbetaal het wanneer hulle moes nie.
"Die term 'sakeonderbreking' beteken dat jy betaal sal word terwyl jy nie sake kan doen nie. Santam en ander soos hy het dit nie eerbiedig nie en dit is onwaarskynlik dat hy ooit vergewe sal word vir die arrogante, wrede en skadelike standpunt wat hy ingeneem het en wat 'n verlies aan soveel entrepreneurs se inkomste en spaargeld veroorsaak het," sê Anderson.
In die nuus Santam
Foto's: Klaskamers in brand verwoes
Carletonville-hospitaalbrand doelbewus gestig
Hierdie maatskappye is baie gou om hulle produkte aan jou af te smeer maar as dit by eise kom is daar lang stories. Wil altyd eers kyk of hulle kan wegkom sonder om te betaal. Was self al deur soortgelyke storie toe my eis geweier is. Na ombudsman se hulp ingeroep is kon hulle vinnig my eis uitbetaal
Het in 2005 al besluit dat Santam nie 'n sent van my geld ooit weer sal sien nie.
Jy moet ingeteken wees om te stem26-5Jy moet ingeteken wees om te stem
Raai watter versekeringsmaatskappy se premies gaan lekker hoog opgestoot word!
Julle kon naam gemaak het, toe gooi julle die geleentheid weg! Ek sal waaragtig nie by julle verseker nie! Tsêk Santam!